**13 ЯНУАРИ 2025 г.**

**Наказателно дело от общ характер №454/2024 година – 10:00 часа**

На 13.01.2025 година, състав на Плевенски окръжен съд приключи съдебното следствие и постанови присъда по наказателно дело №454/2024 година.

Делото е образувано срещу **Г.В.Т.**, от град Тръстеник, обвинен в това, че на 20.07.2023 година, на пътя Плевен-Ловеч, близо до разклона за село Ралево, при управление на лек автомобил „Мерцедес“, нарушил правилата за движение по пътищата и умишлено причинил смъртта на три лица: Цветомир Д.Л., Стела Б.И. и Найден И.Т.

С присъдата постановена от разширен състав на Окръжен съд – Плевен, съдът обяви подсъдимия Г.В.Т. за виновен и му определи наказание от 20 години лишаване от свобода, при първоначален „строг“ режим.

Присъдата не е влязла в сила. Тя може да се обжалва пред Апелативен съд – Велико Търново в петнадесетдневен срок, считано от днес.

**Връзки с обществеността 13 януари 2024 г.**

**e-mail:** **os\_press@abv.bg**